stanford-oval/wikipedia huggingface dataset:
דין וינטרס
קריירת משחק

וינטרס התפרסם לראשונה ב-1997 באחד התפקידים הראשיים בסדרת כותלי הכלא "אוז". בסדרה גילם במשך שש עונות את האסיר ריאן אוריילי המשתייך לקבוצת האסירים האירים.
בסדרה שיחק לצד אחיו סקוט ויליאם וינטרס שגילם את דמותו של סיריל, אחיו המוגבל נפשית של ריאן. הם היו שותפים לתא וריאן הגן על אחיו בקנאות עד הוצאתו להורג של סיריל.
באותה שנה השתתף גם בסרט "תאוריית הקשר".
ב-1999 הצטרף אל צוות סדרת המשטרה "חוק וסדר: מדור מיוחד", בה שיחק בתפקיד הבלש בריאן קסידי.
ב-2004 החל לשחק בסדרת הדרמה "הצילו" עד 2011 בתור ג'וני, אחיו השוטר של הכבאי טומי גאווין.
ב-2006 לוהק לסדרה הקומית המצליחה "רוק 30" על ידי יוצרת הפורמט טינה פיי. בסדרה שיחק בתפקיד דניס דאפי החבר של כותבת המערכונים ליז למון.
ב-2007 השתתף בדרמה הקומית "נ.ב. אני אוהב אותך".
הופיע בשתי עונות הסדרה "שליחות קטלנית: יומני שרה קונור" בתפקיד הפרמדיק צ'ארלי דיקסון, ארוסה לשעבר של שרה קונור (לנה הידי).
בשנת 2016 השתתף בסדרה גירושים בתפקיד עורך דין.
בשנת 2017 שיחק בקומדיה השחורה "לילה קשוח" לצידה של סקרלט ג'והנסון.
פילמוגרפיה > קולנוע

תאוריית הקשר (1997)
מלאך סמוי (1999)
מעורר השאול: מחפש השאול (2002)
חיפוש מופשט (2004) - סרט טלוויזיה
בני בריסטול (2006)
נ.ב. אני אוהב אותך (2007)
Splinterheads‏ (2009)
המלצת היום (2009)
חורף של חלומות קפואים (2009)
ג'ון וויק (2014)
לילה קשוח (2017)
After Everything‏ (2018)
נערות אבודות (2020)
חותנים בהפרעה (2023)
פילמוגרפיה > טלוויזיה

רצח מאדום לשחור (1996-1995)
מילניום (1999-1997)
אוז (2003-1997)
רחובות ניו יורק (אנ') (1998)
חוק וסדר: מדור מיוחד (2000-1999)
הצילו (2011-2004)
רוק 30 (2013-2006)
שליחות קטלנית: יומני שרה קונור (2009-2008)
ברוקלין תשע-תשע (2021-2013)
גירושים (2018-2016)
באטל קריק (2015)
תחנת ברלין (2019)
Wayne ‏(2019)
אלים אמריקאים (2019)
בנות לנצח (2021)
ג'ו אקזוטיק נגד קרול (2022)
מונסייר ספייד (2024)
So Help Me Todd‏ (2024)
אוליבר פלאט

| --- | --- |

אוליבר פלאט, 2010
 לידה:  12 בינואר 1960 (בן 65) וינדזור, אונטריו, קנדה קנדה
 שם במה:  אוליבר פלאט
 מדינה:  ארצות הברית 
 תקופת הפעילות:  מ-1988
 מקום לימודים:  אוניברסיטת טאפטס  בית הספר הבריטי-אמריקאי למשחק  Colorado Rocky Mountain School  בית הספר האמריקאי ביפן 
 בן או בת זוג:  Mary Camilla Bonsal Campbell (12 בספטמבר 1992–?) 
 מספר צאצאים:  3 
 פרסים והוקרה:  פרס אינדפנדנט ספיריט ע"ש רוברט אלטמן
 פרופיל ב-IMDb
 
ג'יימס אוליבר פלאט (באנגלית: Oliver James Platt; נולד ב-12 בינואר 1960) הוא שחקן אמריקאי יליד-קנדה. מוכר בשל השתתפותו בסדרה "הבית הלבן" כיועץ המשפטי של הבית הלבן, אוליבר באביש, בסדרה "האף" כראסל טאפר, בסדרה "מזל סרטן" כפול ג'יימסון ומסדרת הטלוויזיה "שיקגו MED" כד"ר דניאל צ'ארלס.
שנותיו הראשונות ותחילת הקריירה

פלאט נולד בוינדזור באונטריו שבקנדה להורים אמריקאיים, שילה מיינארד, עובדת סוציאלית קלינית שעבדה באסלאמאבאד, וניקולס פלאט, דיפלומט מקצועי אשר שימש שגריר ארצות הברית בפקיסטן, בזמביה, והפיליפינים. יש לו אח גדול, אדם פלאט, מבקר מסעדות מטעם ניו יורק מגזין, וכן אח צעיר, ניקולס פלאט הבן. משפחתו עברה בחזרה לארצות הברית כאשר פלאט היה בן שלושה חודשים.
בגלל הקריירה של אביו כשגריר, חלק משמעותי מילדותו העביר פלאט באסיה, במזרח התיכון ובוושינגטון. פלאט למד ב-12 בתי ספר שונים, לרבות בבית ספר אמריקאי ביפן. משפחתו נהגה לערוך ביקורים תכופים בחזרה לוושינגטון, שם נהגו לצפות במשחקי קבוצת רדסקינס. פלאט ידוע גם כאוהד של בוסטון רד סוקס.
כשהיה בן תשע, ביקרו פלאט ומשפחתו במרכז ג'ון פ. קנדי לאמנויות הבמה בוושינגטון, שם הוא צפה במופע, בו השתתף מורגן פרימן הצעיר, אשר היווה עבורו השראה לפיתוח קריירת המשחק שלו. לדברי פלאט, מחלקות הדרמה בהן למד היקנו לילדותו מעט יציבות. הוא למד בפנימייה מתקדמת בשם "קולורדו הרי הרוקי", בקרבונדייל, קולורדו.
פלאט למד דרמה באוניברסיטת טאפטס, שם פגש והפך לחברו הקרוב של השחקן האנק עזריה. הוא עבד במשך שלוש שנים בתיאטרון בבוסטון, מסצ'וסטס. בטרם עבר לניו יורק, הצטרף פלאט לקבוצת שחקני תיאטרון שייקספירית, שיצאה לסיבוב הופעות ברחבי המדינה. הקריירה המוקדמת של פלאט החלה באוף ברודוויי וברובע התיאטראות, והוא הופיע על במות ביחד עם תיאטראות שונים, בהם מרכז לינקולן. באמצעות סוכן, פלאט השיג עבודה בתיאטרון "הפאנץ' ליין", שם ראה את הופעתו השחקן ביל מארי, אשר המליץ עליו לבמאי ג'ונתן דמי, שליהק אותו לסרט "נשואה למאפיה" בשנת 1988. פלאט מייחס את פריצת הדרך המקצועית שלו לתיאטרון "הפאנץ' ליין".
קריירה

לאחר "נשואה למאפיה", פלאט הופיע ב"נערה עובדת" (1988), "קו הדממה" (1990), "שלושת המוסקטרים" (1993), "עת להרוג" (1998) ו"בולוורת'" (1998).
סדרת הדרמה "סיקור קטלני" סיפקה לו את תפקידו הראשי הראשון בטלוויזיה, בשנת 2000. הסדרה נוצרה על ידי דיק וולף, שאף יצר את "חוק וסדר". פלאט זכה לביקורות חיוביות על המשחק שלו, אולם הסדרה בוטלה במהרה, בשל רמת הכתיבה הירודה. לאחר כישלון הסדרה נמנע פלאט לעבוד בטלוויזיה עד שלבסוף קרא תסריט של סדרת הטלוויזיה "הבית הלבן", והצטרף אליה בעונתה השנייה לתפקיד אורח. על תפקידו, כאוליבר באביש - היועץ המשפטי של הבית הלבן, קיבל מועמדות לפרס אמי.
על תפקידו בסדרת הטלוויזיה "Huff", בדמותו של ראסל טאפר, זכה פלאט למחמאות רבות וכן לשתי מועמדויות לפרסים - פרס אמי ופרס גלובוס הזהב. בשנת 2005 פלאט זכה בפרס מבקרי הקולנוע בניו יורק עבור שחקן המשנה הטוב ביותר על תפקידו בסרט "קזנובה", בו שיחק לצידו של הית' לדג'ר.
בשנת 2006 הופיע פלאט לראשונה על בימת ברודוויי, בתפקיד הראשי של הגיבור המעונה ג'ון, במחזה בשם "Shining City", אשר עלילתו מתרחשת בעיר דבלין. פלאט ביקר בדבלין כדי להתכונן לתפקיד ולהבטיח כי הביצועים שלו יהיו אותנטיים. בגין תפקידו זה הוא היה מועמד לפרס טוני לשחקן הטוב ביותר.
בשנת 2011 גילם את "האיש בשחור" בסרט "אקס-מן: ההתחלה".
חיים אישיים

פלאט התחתן עם מארי קמילה בונסאל קמפבל (המכונה קמילה) ב-12 בספטמבר 1992 בכנסייה הקהילתית הראשונה בקיטרי פוינט, מיין. בתו הבכורה של פלאט, לילי, נולדה בשנת 1992, בנו ג'ורג' נולד בשנת 1997 ובתו השנייה קלייר נולדה בשנת 1999. בשל נישואיו והולדת ילדיו, פלאט מעדיף להתמקד בקולנוע ובטלוויזיה יותר מאשר בתיאטרון.
אוניברסיטת טאפטס בחרה בשנת 2008 להעניק לפלאט פרס המוענק לבוגריה המכובדים. אולם מאחר שלא התאפשר לפלאט להגיע פיזית לאוניברסיטה על מנת לקבל את הפרס, הוא הוענק באותה השנה במקומו לג'ף קינדלר, מנכ"ל פייזר. נשיא האוניברסיטה הודיע כי הפרס לפלאט יחכה עבורו, עד אשר ימצא זמן לשוב לקמפוס.
בחודש יוני 2010 קיבל פלאט את פרס בארנום מאוניברסיטת טאפטס, עבור עבודה יוצאת דופן בתחום המדיה והבידור.
פילמוגרפיה > קולנוע

נשואה למאפיה (1988) - אד בניטז
נערה עובדת (1988) - לוטז
קרוזו (1989) - מר ניובי
קו הדממה (1990) - רנדי סטיקלי
גלויות מהחיים (1990) - נייל בלין
קוראים לי בטהובן (1992) - הארווי
העוקץ המושלם (1992) - פיץ'
רוצח במשרה זמנית (1993) - הרצל
הצעה מגונה (1993) - ג'רמי
בני וג'ון (1993) - אריק
שלושת המוסקטרים (1993) - פורטוס
אגדה גבוהה (1995) - פול בניאן
עצמות מצחיקות (1995) - טומי פוקס
המסתננים (1995, סרט טלוויזיה) - ירון סבוראי
החלטה גורלית (1996) - דניס קאהיל
עת להרוג (1996) - הארי רקס וונר
יופי מסוכן (1998) - מפיו וניר
בולוורת' (1998) - דניס מרפי
המתחזים (1998) - מוריס
ד"ר דוליטל (1998) - ד"ר מארק וולר
סיימון בירץ' (1998) - בן גודריץ'
האגם השקט (1999) - הקטור סיר
צריך שלושה לטנגו (1999) - פטר סטיינברג
איש המאתיים (1999) - רופרט בארנס
נפגש בזירה (2000) - ג'ימי קינג
תרפיה לסוכן (2000) - פולביו נסטרה
אל תוציא מילה (2001) - ד"ר לואיס סאקס
כוננות גבוהה (2002) - ויקטור וואלס
יום רביעי של האפר (2002) - מורן
זיגזג (2002) - מר וולטרס
רסיסי אפריל (2003) - ג'ים בארנס
הופ ספרינגס (2003) - דאג ריד
קינסי (2004) - הרמן ב' וולס
קרח דק (2005) - פיט ואן האוטון
קזנובה (2005) - פאפריזיו
עשרת הדיברות (2007) - מארק ג'ייקבסון
עולם משלו (2007) - ג'ף
פרוסט/ניקסון (2008) - בוב זלניק
וונדר וומן (2009, דיבוב) - האדס
פרה היסטרי (2009) - כהן גדול
2012 (2009) - קארל אנהאוזר
נותנים ת'לב (2010) - אלכס
על אהבה וסמים אחרים (2010) - ברוס ג'קסון
מכתבים לג'ולייט (2010) - בובי
אקס-מן: ההתחלה (2011) - ברט
גלגל המזלות הסיני (2012) - לורנס
הכתומים (2012) - טרי אוסטרוף
ג'ינג'ר ורוזה (2012) - מארק
בחזרה לארץ עוץ (2013, דיבוב) - וויזר הינשוף
Lucky Them‏ (2013) - ג'ילס
שף (2014) - רמזי מישל
להרוג את השליח (2014) - ג'רי ספוס
קאט בנק (2014) - ג'ו בראט
חג מולד מחורבן (2014) - סנטה חסר בית
פרנק וסינדי (2015) - פרנק גרסיה
One More Time‏ (2015) - אלן
סיפורה של בסי סמית (2015, סרט טלוויזיה) - קארל ואן וכטן
ניקוי רעלים (2016) - קן רוברטס
הכרטיס (2016) - בוב
החיים התשיעיים של לואי דראקס (2016) - ד"ר פרז
כלואים (2016) - ד"ר וילסון
יוצא מן הכלל (2016) - פורסטר
פרופסור מרסטון ונשות החיל (2017) - מ.ס ג'יינס
אני חושבת לגמור עם זה (2020) - קול גבר בטלפון
Babes ‏(2024) - ברני
Emperor‏ (TBA) - קלמנס השביעי
פילמוגרפיה > טלוויזיה

המשווה (1987) - נורם ג'יימסון
מיאמי מחלק מוסר (1988) - ספיד סטילס
משפחת טטינגר (1988) - בורק
סוכן סמוי (1990) - ברנר
סיקור קטלני (2001-2000) - וואלס בנטון
הבית הלבן (2005-2001) - אוליבר באביש
עליונות בקווינס (2003) - ג'ק מורן
האף (2006-2004) - ראסל טאפר
ניפ/טאק (2008-2007) - פרדי פרון
משועמם (2011-2009) - ריצ'רד אנטרם
מזל סרטן (2013-2010) - פול ג'יימסון
פארגו (2014) - סטראבוס מילוס
האישה הטובה (2014) - אר.די
הנסיכה סופיה הראשונה (2017-2014, דיבוב) - אוורברן
הנסיכה סופיה הראשונה: קללת הנסיכה אייבי (2014, דיבוב) - אוורברן
שיקגו MED‏ (2015-הווה) - ד"ר דניאלס צ'ארלס
שיקגו PD‏ (2016-2015) - ד"ר דניאלס צ'ארלס
שיקגו FIRE‏ (2017-2015) - ד"ר דניאלס צ'ארלס
משפחה מודרנית (2015, 2017) - מרטין
שיקגו JUSTICE (‏2017) - ד"ר דניאלס צ'ארלס
הדוב (2022-הווה) - ג'ימי
עמיר סולד

| --- | --- |

 לידה:  4 באוקטובר 1956 (בן 68) יפו, ישראל 
 לאום:  ישראלי
 לימודי רפואה:  בית הספר לרפואה, האוניברסיטה העברית בירושלים
 התמחות:  כירורגיה כללית, כירורגיה אנדוסקופית
 תואר:  פרופסור קליני
 תפקידים:  מנהל היחידה לכירורגיה אנדוסקופית, המרכז הרפואי ת"א ע"ש סוראסקי  מייסד ויו"ר החברה הישראלית לכירורגיה אנדוסקופית.  חבר ועד איגוד הכירורגים (שתי קדנציות).  חבר ועד האיגוד הבינלאומי לטכנולוגיות רפואיות (ISMIT) ויו"ר האיגוד ב־2011.  חבר ועד מנהל באיגוד האירופי לכירורגיה אנדוסקופית (EAES)  יו"ר הוועדה לטכנולוגיה של האיגוד האירופי לכירורגיה אנדוסקופית  חבר הוועדה לטכנולוגיה של האיגוד האמריקני לכירורגיה אנדוסקופית (SAGES)  יועץ, חבר הנהלה ומייסד בכמה חברות הזנק בתחום המכשור הניתוחי
 מחלקות ובתי חולים:  מרכז רפואי הדסה  המרכז הרפואי ת"א ע"ש סוראסקי  אסותא מרכזים רפואיים*   מרכז רפואי שיבא
 פרסים והוקרה:  פרס לפרוסקופ הזהב לחדשנות בתחום הכירורגיה הלפרוסקופית לשנת 2016 (פרס לרובוטיקה רפואית על שם שטורץ הופקינס).  הרופא הטוב בישראל בתחום ניתוחים זעיר-פולשניים מספר שנים רב מטעם מגזין פורבס
 
עמיר סולד (נולד בשנת 1956) הוא פרופסור לרפואה המתמחה בכירורגיה לפרוסקופית. מקים היחידה הראשונה בישראל לכירורגיה אנדוסקופית ומרכז ההדרכה בבית החולים איכילוב. ביצע כמה סוגי ניתוחים שלא בוצעו קודם לכן בישראל. מייסד שותף, יו"ר ומנהל רפואי של "אסיא מדיקל". מרצה בכיר באוניברסיטת תל אביב, פרסם עשרות מאמרים בספרות הרפואית. נבחר לרופא הטוב בישראל בתחום ניתוחים זעיר-פולשניים על ידי מגזין פורבס לשנת 2017–2021.
ביוגרפיה

נולד ביפו לחדווה (ורדינה), מפיקה ועורכת בקול ישראל, ועוזי (מיכאל), מהנדס אלקטרוניקה ויזם. סבו מצד אימו היה ד"ר אברהם זוסמן, מאבות רפואת השיניים בישראל. סביו מצד אביו היו חברי גדוד העבודה וממייסדי קיבוץ משמר העמק. בשנותיו הראשונות גר סולד בפריז, שם השתלם אביו בתכנון כורים גרעיניים. ב־1960 חזרה המשפחה לישראל ואביו הצטרף לצוות ההקמה של הכור בדימונה. בשנת 1967 עברה המשפחה לירושלים כשאביו הקים את מפעל הטלוויזיות הראשון במזרח התיכון, זניט. סולד למד בתיכון ליד האוניברסיטה.
סולד התגייס בשנת 1975 לחטיבת הנח"ל המוצנח. במהלך לימודי הרפואה עבר לחיל הרפואה ושירת שירות מילואים כרופא עד שנת 1999. הוא השתחרר בדרגת רב-סרן, כמפקד פלוגת רפואה חטיבתית של בית ספר למ"כים.
סולד היה נשוי למשוררת ליאת קפלן ולהם שלושה ילדים משותפים. בתם הייתה נשואה לפסנתרן קיריל גרשטיין (אנ').
ד"ר סולד מתאמן באמנויות לחימה סיניות יותר משלושים שנה, ומשמש כמדריך בכיר ב"מרכז הישראלי לטאי צ'י". שיחה בינו לבין ניר מלחי, מורה לאמנות לחימה, תועדה בספר "אמנות הלחימה: שיחות עם מאסטר ניר מלחי" (2016, מאת עומר ברקמן, הוצאת אסיה).
ביוגרפיה > לימודי רפואה והתמחות

בין השנים 1979 ו־1986 למד סולד רפואה בבית הספר לרפואה באוניברסיטה העברית בירושלים. בשנת 1987 סיים סטאז' וקיבל תואר MD מהאוניברסיטה העברית בירושלים.
בין השנים 1987 ו־1993 התמחה בכירורגיה כללית במחלקה לכירורגיה כללית וכירורגיית ילדים בבית החולים הדסה הר הצופים, בתחילה בניהולו של פרופסור שמואל ניסן, ובהמשך בניהולו של פרופסור הרברט פרוינד. במהלך ההתמחות יצא להשתלמות בת שנה בבית החולים מאונט סיני בניו יורק, שם החל לבצע ניתוחים לפרוסקופיים בהדרכתו של חלוץ הניתוחים בתחום זה, פרופסור בארי סאלקי (barry salky). בשנת 1993 קיבל ד"ר סולד את התואר מומחה לכירורגיה כללית. בנוסף להשתלמויות בהנחיתו של סאלקי, השתלם ד"ר סולד בהנחייתו של פרופסור הושר ברומא, בכירורגיה זעיר פולשנית של כליה, המעי הגס ומערכת עיכול עליונה.
ביוגרפיה > פועלו בבתי חולים ציבוריים

בין השנים 1993 ו־1995 שימש ד"ר סולד כרופא ראשי קבוע במחלקה לכירורגיה כללית בהדסה הר הצופים, שם ביצע לראשונה בישראל כריתת מעי גס לפרוסקופית, תיקון בקע סרעפתי ופונדופליקציה לפרוסקופית, גם בילדים הסובלים מתסמונת דיסאוטונומיה משפחתית. בהמשך ביצע לראשונה בישראל כריתת טחול לפרוסקופית, פרסם כמה מאמרים פורצי דרך בנושא, והשתתף בנייר העמדה הרשמי של האיגוד האירופי לכירורגיה אנדוסקופית (EAES).
בשנת 1995 עבר ד"ר סולד לעבוד במרכז הרפואי תל אביב על שם סוראסקי, אליו נקרא כדי לפתח את תחום הכירורגיה הלפרוסקופית שהייתה עוד בחיתוליה. כעבור כשנתיים התמנה למנהל היחידה לכירורגיה אנדוסקופית מתקדמת. במסגרת תפקידו הכניס הדרכה בניתוחים לפרוסקופיים כחלק בלתי נפרד מתוכנית ההתמחות של כל המתמחים והמומחים במחלקה.
בשנת 1996 ביצע ד"ר סולד לראשונה בישראל ניתוח בריאטרי (ניתוח לטיפול בהשמנת יתר) לפרוסקופי, ואז גם יזם והקים את המרפאה הבינתחומית לטיפול בהשמנת יתר בבית החולים. בנוסף, לאחר השתלמות מיוחדת בניו יורק, ביצע את הניתוח הראשון בישראל לתרומת כליה מתורם חי בגישה לפרוסקופית, וכך הגדיל באופן ניכר את תוכנית ההשתלות של בית החולים.
ביוגרפיה > פועלו האקדמי

בשנת 1989, בזמן שהיה סטודנט לרפואה, פרסם סולד את המאמר הראשון שלו, בהנחייתו של פרופסור עזריאל פרל. בשנת 1994 מונה למדריך ובהמשך למרצה בכירורגיה בביהס לרפואה באוניברסיטה העברית. ד"ר סולד פרסם מאמרים פורצי דרך בכירורגיה אנדוסקופית ובזכותם מונה כמרצה בכיר בבית הספר לרפואה של אוניברסיטת תל אביב בשנת 2002. בין השנים 2005 ו־2007 ניהל את הקורס ללימודי המשך בכירורגיה באוניברסיטת תל אביב והקים את מרכז הסימולציה הראשון בישראל לכירורגיה אנדוסקופית, במרכז הרפואי תל אביב. בשנת 1990 זכה בקרן מחקר של האוניברסיטה העברית בנושא "Microvascular anastomosis using a biodegradable stent and biological glue". זכייה ראשונה מתוך כמה זכיות במענקי מחקר. כאקדמאי פרסם למעלה ממאה מחקרים שעסקו בנושאים מגוונים ופורצי דרך, כגון כירורגיה אנדוסקופית, טיפול כירורגי בהשמנת יתר וטכנולוגיות רפואיות חדשות כולל ניירות עמדה בינלאומיים בנושאים כמו תוצאות וסיבוכים אחרי ניתוחים לפרוסקופיים, כריתת טחול לפרוסקופית ונייר עמדה חשוב בנושא שימוש בטכנולוגיות רובוטיות בחדר הניתוח. בסך הכול פרסם ד"ר סולד עשרות מאמרים וכתב כמה פרקים בספרי רפואה.
ביוגרפיה > פעילות באיגודים רפואיים בישראל ובעולם

בשנת 1999 הקים ד"ר סולד את החברה הישראלית לכירורגיה אנדוסקופית (חיל"א) והיה נשיאה הראשון במשך 6 שנים, ובהמשך חבר בוועד המנהל עד 2012. בשנת 1997 הצטרף כחבר באיגוד האמריקני לכירורגיה אנדוסקופית (Society of American Gastrointestinal and Endoscopic Surgeons - SAGES) וכיהן בוועדות שונות באיגוד בשנים 1999–2006 ושוב בשנת 2017. בשנת 2001 הצליח להביא לצירופה של חיל"א כחברה באיגוד האירופי לכירורגיה אנדוסקופית (EAES) והתמנה כחבר בוועדה המדעית של האיגוד. בשנת 2005 התמנה כחבר בוועדה לטכנולוגיות חדשות של האיגוד האירופי ובשנים 2013–2017 כיהן כראש הוועדה וכחבר בוועד המנהל של האיגוד האירופי. כיהן פעמיים כחבר בוועד המנהל של איגוד הכירורגים הישראלי. ב-2005 התמנה כחבר בוועד המנהל של האיגוד הבינלאומי לחדשנות וטכנולוגיה רפואית (iSMIT – The international Society for Medical Innovation and Technology), תפקיד בו הוא ממשיך לשאת, ובשנת 2011 כיהן כנשיא האיגוד ונשיא הכנס הבינלאומי השנתי שהתקיים בתל אביב.
ביוגרפיה > פיתוח טכנולוגיות רפואיות

בשנת 1997 התמנה ד"ר סולד לראשונה כיועץ לחברת הזנק בתחום הכירורגיה (Visionsense). מאז ועד היום הוא משמש כיועץ, כיזם וכחבר הנהלה במספר רב של חברות הזנק בתחום הכירורגיה הזעיר פולשנית. כמה חברות בהן היה מעורב נמכרו לחברות בינלאומיות גדולות, ביניהן: Simbionix, Visionsense ,MST - Medical Surgery Technologies, Asymmetric Medical, Surgical Structure, Colbar, Virtual Ports. סולד משמש יועץ וחבר הנהלה בכמה חברות בשלבים מתקדמים, ביניהן: Artack, Human Xtensions, LifeBond. בתור יזם טכנולוגי, ד"ר סולד מרצה על טכנולוגיות ישראליות ברחבי העולם.
ביוגרפיה > פעילות התנדבותית

בשנת 2000 טיפל ד"ר סולד במהגר עבודה נטול מעמד מניגריה בחדר המיון. המטופל סבל מבעיה רפואית יחסית פשוטה, אותה הזניח זמן רב מחשש שיוסגר ויגורש, אך בסופו של דבר נפטר ממחלתו. בעקבות המקרה פנה סולד לכמה גופים עד שעמותת רופאים לזכויות אדם הקימה ביפו את מרפאת המתנדבים למהגרי עבודה וחסרי מעמד הפועלת, מרפאה בה סולד פועל כמנתח מתנדב עד היום.
ביוגרפיה > אסיא מדיקל ורפואה פרטית

כרופא פרטי נחשב אחד מהכירורגים המובילים בישראל. בשנת 2003 הקים יחד עם פרופסור אברהם צ'רניאק ופרופסור מיכה רבאו את "אסיא מדיקל", שותפות רפואית כירורגית ראשונה בישראל (group practice) במסגרתה עובדים עשרות רופאים מומחים מובילים ומנהלי מחלקות בתחומי הכירורגיה, רפואת שד, פרוקטולוגיה בריאטריה, אורולוגיה ועוד. ד"ר סולד משמש כיו"ר וכמנהל רפואי של המרכז.
הערות שוליים

↑  מקור: ד"ר סולד מקבל פרס לרובוטיקה רפואית ע"ש שטורץ הופקינס - 2016.
↑  שיחה של עמיר סולד עם ניר מלחי, בתוך אמנות הלחימה: שיחות עם מאסטר ניר מלחי, עומר ברקמן, הוצאת אסיה, 2016, בתוך האתר של המרכז הישראלי לטאי צ'י
↑  "Spectral analysis of heart rate variation in neurosurgical patients "
↑  [ https://www.ncbi.nlm.nih.gov/pubmed/2681312" The effect of tidal volume and intravascular volume state on systolic pressure variation in ventilated dogs"]
↑  אינדקס פרסומים מדעיים באתר PubMed
↑  פרופיל חוקר ב-Google Scholar
↑  פרופיל של ד"ר סולד באתר חברת בלומברג
↑  חברת Virtual Ports
↑  חברת Asymmetric Medical
↑  חברת Surgical Structure
↑  חברת LifeBond
↑  חברת Human X
↑  הרופאים הטובים ביותר של פורבס לשנת 2017
↑  אתר אסיא מדיקל, אודות אסיא מדיקל
↑  אתר אסיא מדיקל, סגל רפואי - אסיא מדיקל
פאביה אודוקיה

פאביה אודוקיה או פאביה אאודוקיה, שמה במקור - פאביה (ביוונית:Φαβία Ευδοκία, בסביבות 580 - 13 באוגוסט 612) הייתה קיסרית רעיה של האימפריה הביזנטית, בתור אשתו הראשונה של הקיסר הרקליוס משנת 610 ועד מותה בשנת 612.
קורות חייה

פאביה נולדה בסביבות שנת 580 ולפי עדותו של תאופניס המוודה הייתה בתו של רוגס, בעל אחוזות יווני באקסרכיה של אפריקה.
קורות חייה > קיסרית רעיה

פאביה התארסה עם הרקליוס, לימים קיסר האימפריה הביזנטית, שהתגורר עדיין בקרחידון (קרתגו לשעבר) באקסרכיית אפריקה. אביו של הרקליוס, הרקליוס הזקן היה באותה תקופה האקסרך של האזור.
בשנת 608 מרד היהודים נגד הרקליוס הצעיר נגד הקיסר חומס הכתר פוקאס. בנסיבות לא ידועות פאביה וחמותה אפיפניה, נפלו בשנת 610 בידי הקיסר פוקאס. הן נכלאו במנזר נאה מטאניה ("התשובה החדשה") והוחזקו כבנות ערובה על מנת למנוע מהרקליוס לצור על קונסטנטינופול.
לבסוף שתי הנשים שוחררו על ידי "הסיעה הירוקה" האחראית על אירועי מרוצי המרכבות בבירה הביזנטית. הן נמסרו לידי הרקליוס באי הקטן קלונימוס שבים מרמרה, מה שאיפשר להרקליוס ליישם חופשי את תוכניותיו הצבאיות. האקסקוביטורים עברו לצידו ועזרו לו בכך להיכנס לקונסטנטינופול בלי להיתקל בהתנגדות רבה. ב-5 באוקטובר 1610 הוכתר הרקליוס כקיסר ובאותו יום הוא התחתן עם פאביה ארוסתו. היא אימצה את השם אודוקיה וזכתה בתואר הכבוד "אוגוסטה".
קורות חייה > מותה

אודוקיה נפטרה ב-13 באוגוסט 612 . לפי "הסינטומון כרונרוגרפיקון" של פטריארך קונסטנטינופול, ניקפורוס הראשון,, סיבת המוות הייתה אפילפסיה. ניקפורוס סיפר על תקרית מקברית שאירעה בעת הלווייתה. שפחה אחת ירקה דרך החלון חליפת תהלוכת הלווייה על יד הבית שבו שירתה. ארון הקיסרית היה פתוח והרוק נחת על גלימת הגופתה. ההמונים ראו בכך עלבון, תפסו את השפחה ושרפו אותה למוות.
הקיסרית אודוקיה הובאה לקבורה בכנסיית השליחים הקדושים בקונטנטינופול. אלמנה, הרקליוס התחתן שנית עם אחייניתו מרטינה.
ילדיה

לאודוקיה ולהרקליוס נולדו שני ילדים:
אודוקסיה אפיפניה - ילידת 7 ביולי 611 היא קיבלה את התואר אוגוסטה ב־4 באוקטובר 612.
הרקליוס קונסטנטינוס, לימים הקיסר קונסטנטינוס השלישי. הוא נולד ב-3 במאי 612 וכתינוק הוכתר לקיסר שותף ב־22 בינואר 613.
לקריאה נוספת

Georg Ostrogorsky, Storia dell'Impero bizantino, traduzione di Piero Leone, Torino, Einaudi, 1993, ISBN 8806131788.
המאה ה-22

| --- | --- |
 : ערך זה עוסק בשנה עתידית פרטים המופיעים בו עשויים להשתנות, ואירועים המצוינים בו עשויים שלא להתרחש.
המאה ה-22 היא מאה עתידית, הבאה אחרי הנוכחית, לפי מניין השנים המקובל בלוח הגרגוריאני המבוסס על ספירת השנים הנוצרית. התקופה תתחיל ב-1 בינואר 2101 ותסתיים ב-31 בדצמבר 2200. המאה ה-22 היא המאה השנייה של האלף השלישי.
גורמים שונים של מחקר, סטטיסטיקה ועתידנות, ביניהם האו"ם, מנסים לאפיין מגמות שיוכלו לשפוך אור על תרחישים שעשויים להתממש במאה ה-22. נכון לשנת 2020 היכולות להעריך בביטחון את שצפוי לנו במאה זו אינן קיימות במרבית התחומים, והגופים שמנסים לבצע הערכות אלו מספקים בדרך כלל מגוון הערכות שונות ואף סותרות, שאלו מתעדכנות ומשתנות מדי מספר שנים.
תוכניות ומיזמים

2115 – יסתיים מחקר בן 100 שנים שעורכת אוניברסיטת סטנפורד אודות בינה מלאכותית.
2115 – צפוי להיחשף צילום שנוצר באמצעות חשיפה של 100 שנה בעיר פיניקס שבאריזונה, ארצות הברית.
2115 – ייצא לאקרנים הסרט 100 שנים - הסרט שאתם לא תראו בכיכובו של ג'ון מלקוביץ'.
תוכניות ומיזמים > באגים במחשבים

| --- | --- |
 :  ראו גם – באג, באגים הקשורים לשעה ותאריך
31 בדצמבר 2107 – התאריך התאורטי הכי מאוחר שנתמך ב-File Allocation Table, לאחר מכן הזמן יחושב כערך שלילי.
21 בספטמבר 2150 – עם הגעת לוח השנה העברי לשנת ה'תתקי"א, בעלת 5 אותיות, עלול להתרחש באג אשר ישבית תוכנות מחשב המחשבות תאריכים על בסיס התאריך העברי.
31 בדצמבר 2155 – התאריך העתידי ביותר אותו ניתן להזין במסד הנתונים היחסי MySQL.
אירועים אסטרונומיים

2102 – פולאריס יגיע למרחק הזוויתי הקרוב ביותר ביחס לצפון האמיתי.
אוגוסט 2113 – הפעם הראשונה בה פלוטו מגיע לאפהליון מאז גילויו בשנת 1930.
2126 – שביט סוויפט-טאטל צפוי להתקרב שוב לכדור הארץ, הפעם האחרונה הייתה בשנת 1992.
13 ביוני 2132 – ליקוי החמה המלא הארוך ביותר מאז ליקוי החמה המלא ב-22 ביולי 2009.
2134 – שביט היילי יחזור לפנים מערכת השמש.
2174 – נפטון ישלים בפעם השנייה הקפה סביב השמש מאז גילויו בשנת 1846.
2175–2196 – הסיכויים הגבוהים ביותר לפיהם עלול האסטרואיד בנו לפגוע בכדור הארץ.
2178 – פלוטו ישלים בפעם הראשונה הקפה סביב השמש, מאז גילויו.
16 ביולי 2186 – ליקוי החמה המלא הארוך ביותר ב-8,000 שנה (בתמונה), אורכו יהיה 7:29 דקות, רק שלוש שניות פחות מהמקסימום התאורטי האפשרי.
בתרבות ובאומנות

| --- | --- |
 :  ראו גם – מדע בדיוני
בתרבות ובאומנות > טלוויזיה

בשנת 1999 הופקה סדרת הנפשה בשם "שרלוק הולמס במאה ה-22", שבה הולמס הוחיה מחדש באנגליה העתידית, על-מנת להילחם בכפיל גנטי של אויבו המושבע, פרופסור מוריארטי. הסדרה שודרה בישראל בערוץ הילדים בשנת 2003.
הסדרה "תקועים בזמן" עוסקת במשפחה אמריקאית החיה במאה זו.
בעונה מס' 6 של הסדרה "צבי הנינג'ה" הצבים וספלינטר משוגרים לשנת 2105.
בסדרה מסע בין כוכבים: אנטרפרייז בשנת 2153 מתחוללת התקפה על כדור הארץ על ידי גזע הזינדי.
במסע בין כוכבים: הסדרה המקורית הרומולאנים מופיעים בעשור החמישי של מאה זו.
לפי סדרת הטלוויזיה דוקטור הו, בשנת 2157 תחל מתקפת דאלקים על כדור הארץ.
עלילת סדרת האנימציה חלוצי החלל נפתחת בשנת 2199.
בסדרה אגדות המחר מוצגת לנו דמות בשם ריפ האנטר שהגיע משנת 2166
בתרבות ובאומנות > ספרות

בספר "הרוח באזיקים" (ראה אור בשנת 1914), מאת הסופר האנגלי הרברט ג'ורג' ולס, מתוארת אנגליה של מאה זו כמשטר עריצות של ההון העולמי המרוכז בידי "מועצת האפוטרופסים".
הספר "מאה שנים קדימה", מאת אלה בירום, דן בשאלה איך תראה חיפה והסביבה בשנת 2112.
עלילת "יום יפה היום", סיפור קצר מאת אייזק אסימוב, מתרחשת בשנת 2117.
לפי טרילוגיית חיל הטלפתים בספרים של בבילון 5, בעשור השני של מאה זו המדע גילה את קיומה של הטלפתיה.
הרומן “המומיה”, ספרה הראשון של ג'יין לודון (אנ'), מתרחש במאה זו.
בספר מנהרת הזמן תיוולד נעמי בשנת 2100
בתרבות ובאומנות > קולנוע

| --- | --- |
 :  ראו גם – סרט מדע בדיוני
אירועי הסרט "אינטליגנציה מלאכותית", המבוסס על סיפור קצר מאת בריאן אולדיס, מתרחשים במאה זו.
עלילת הסרט "הנוסע השמיני: רומולוס" מתרחשת בשנת 2142.
אחת מן העלילות בסרט "ענן אטלס" מתרחשת בשנת 2144 בסיאול, קוריאה הדרומית.
עלילת הסרט "אווטאר" מתרחשת בשנת 2154.
עלילת הסרט "אליסיום" מתרחשת בשנת 2154.
עלילת הסרט "האי המיושב" מתרחשת בשנת 2157.
בתרבות ובאומנות > מוזיקה

האלבום 2112, של להקת הרוק הקנדית ראש, עוסק בשנת 2112.
בתרבות ובאומנות > קומיקס

סיפורים שפורסמו בשנת 2012 בחוברות הקומיקס אודות השופט דרד התרחשו בשנת 2134.
בתרבות ובאומנות > משחקי מחשב

בסדרת משחקי המחשב סטאר קונטרול, בני האדם מצטרפים לברית הכוכבים החופשיים בשנת 2116. ברית הזו הובסה בשנת 2134 והוקמה מחדש בשנת 2155.
עלילת המשחק Dark Colony מתרחשת בשנת 2137.
עלילת המשחק דום 3 מתרחשת בשנת 2145 במאדים.